В зала "Сливен" бяха наградени отличените в национален конкурс, посветен на Васил Левски | Кибик
В зала „Сливен“ бяха наградени отличените в национален конкурс, посветен на Васил Левски
На официална церемония в зала „Сливен“ бяха наградени отличените в Националния конкурс по повод 180 години от рождението на Васил Левски. Конкурсът беше организиран от НУ „Васил Левски“, Община Сливен и Регионално управление на образованието, под патронажа на кмета Стефан Радев.
Заместник-кметът Пепа Чиликова поздрави децата в залата по случай Международния ден на детето – 1 юни. Тя им пожела да бъдат здрави и усмихнати и да имат приказно детство, изпълнено с много игри. Пепа Чиликова изрази задоволство, че точно на днешния празник се награждават отличените участници в конкурса и отбеляза, че на 18 юли се навършват 180 години от рождението най-светлата личност на България, с най-чистата душа – на Васил Левски. „Той трябва да е жив в сърцата на всички нас. Неговият огън трябва да гори в нашите души. Всички ние трябва да пазим неговите завети. Животът и делото на Апостола на свободата винаги са вдъхновявали и обединявали младите българи. Учат ги да обичат България“, заяви Пепа Чиликова и благодари на всички деца, които се включиха в конкурса, на техните учители, родители, на НУ „Васил Левски и на РУО-Сливен.
Церемонията по награждаването беше открита от началника на Регионално управление на образованието д-р Бисерка Михалева. Тя също се обърна с благодарност към всички, които се включиха в конкурса. „Включиха се ученици от училища от цялата страна. Благодаря Ви за участието и за прекрасните творби, които написахте. С благодарност се обръщам към учениците и ръководството на Национална художествена гимназия „Димитър Добрович“- Сливен, които станаха наши дарители. Сред нас са Ваня, Сияна и Денис. Те са със златни сърца, защото дариха свои картини като награден фонд за днешния конкурс“, каза в словото си д-р Бисерка Михалева. По-късно тя награди учениците с приз „Златно сърце“ за направения жест.
Награждаването беше съпътствано с музикална програма от изявени и талантливи ученици на началното училище. По-рано бяха поднесени цветя пред паметника на Васил Левски на едноименния площад в Сливен.
Ето и наградените участници:
I ВЪЗРАСТОВА ГРУПА I – IV клас
1.ЯНА АТАНАСОВА ЧОЛАКОВА – 4 КЛАС НАЧАЛНО УЧИЛИЩЕ „ВАСИЛ ЛЕВСКИ“ – ГР. СЛИВЕН
2. ПРЕСИЯН ИВАЙЛОВ ОБРЕТЕНОВ – 3 КЛАС СРЕДНО УЧИЛИЩЕ „ВАСИЛ ЛЕВСКИ“ – ГР. РУСЕ
3. СЕЧИЛ СЕЗГИНОВА ФЕЙЗУЛОВА – 3 КЛАС СРЕДНО УЧИЛИЩЕ „ВАСИЛ ЛЕВСКИ“ – ГР. АРДИНО
I ВЪРАСТОВА ГРУПА I – IV КЛАС
1.ИВАН КАЛИНОВ СТОИЛОВ – 3 КЛАС ОСНОВНО УЧИЛИЩЕ „ВАСИЛ ЛЕВСКИ“ – ГР. БОТЕВГРАД
2.МАРИЯ ВАСИЛИОС АСИМАКИ – 3 КЛАС НАЧАЛНО УЧИЛИЩЕ „ВАСИЛ ЛЕВСКИ“ – ГР. СЛИВЕН
3.ЯНА АТАНАСОВА ЧОЛАКОВА – 4 КЛАС НАЧАЛНО УЧИЛИЩЕ „ВАСИЛ ЛЕВСКИ“ – ГР. СЛИВЕН
II ВЪЗРАСТОВА ГРУПА V – VII КЛАС
1.АТАНАС ВЕСЕЛИНОВ ГЕНЧЕВ – 6 КЛАС ОСНОВНО УЧИЛИЩЕ „ВАСИЛ ЛЕВСКИ“ – ГР. ЧИРПАН
2. ЕМИ МИЛЧЕВА МИЛЕВА – 6 КЛАС СРЕДНО УЧИЛИЩЕ „ВАСИЛ ЛЕВСКИ“ – ГР. ВЕЛИНГРАД
3.ИВАНКА МАРИЕВА ПЕТРОВА – 7 КЛАС ОСНОВНО УЧИЛИЩЕ „ВАСИЛ ЛЕВСКИ“ – С. КАРАДЖОВО, ОБЛ. ПЛОВДИВ
1.КИРИЛ МИЛУШЕВ – 6 КЛАС ОСНОВНО УЧИЛИЩЕ „ВАСИЛ ЛЕВСКИ“ –
С. КАРАДЖОВО, ОБЛ. ПЛОВДИВ
2. НИКОЛ ПАВЛОВА – 7 КЛАС СРЕДНО УЧИЛИЩЕ „ХРИСТО ЯСЕНОВ“ – ГР. ЕТРОПОЛЕ
3.СТАНИСЛАВА СВЕТЛИНОВА ПЕТКОВА – 7 КЛАС ОСНОВНО УЧИЛИЩЕ „ХРИСТО БОТЕВ“ – С. ГЛОЖЕНЕ
III ВЪЗРАСТОВА ГРУПА VIII – XII КЛАС
1.ДЕНИЦА СТЕФКОВА ДИМОВА – 10 КЛАС ЕЗИКОВА ГИМНАЗИЯ „ПЕЙО ЯВОРОВ“ – ГР. СИЛИСТРА
2.ВЛАДИМИРА МИРОСЛАВОВА ПУШКАРОВА – 9 КЛАС СРЕДНО УЧИЛИЩЕ „СВ. ПАИСИЙ ХИЛЕНДАРСКИ“ – ГР. ЗЛАТИЦА
3.ПЛАМЕНА ГЕОРГИЕВА ПИТЕКОВА – 9 КЛАС СРЕДНО УЧИЛИЩЕ „СВ. ПАИСИЙ ХИЛЕНДАРСКИ“ – ГР. ЗЛАТИЦА
1.ИВАН-АСЕН ДАНИЕЛОВ КРАЧУНОВ – 10 КЛАС ЕЗИКОВА ГИМНАЗИЯ „ХРИСТО БОТЕВ“ – ГР. КЪРДЖАЛИ
2.ЮДЖЕЛ ЮКСЕЛ ХАСАН – 10 КЛАС ЕЗИКОВА ГИМНАЗИЯ „ХРИСТО БОТЕВ“ – ГР. КЪРДЖАЛИ
3.ДАЯНА КРАСИМИРОВА ТОДОРОВА – 10 КЛАС ЕЗИКОВА ГИМНАЗИЯ „ХРИСТО БОТЕВ“ – ГР. КЪРДЖАЛИ
3-те зодии с най-голям късмет през юни
Оставиха в ареста побойника, който нападна четирима души в бургаска болница